વડાપ્રધાન નરેન્દ્ર મોદીના ગુજરાત પ્રવાસની હારમાળા શરૂ થઇ ગઇ છે. 3જી અને 4થી ડિસેમ્બર દરમિયાન પીએમ મોદી ફરી એકવાર ગુજરાતના પ્રવાસે છે. રવિવારે 3જી ડિસેમ્બરના રોજ તેઓ ભરૂચ, સુરેન્દ્રનગર અને રાજકોટમાં રેલીઓ સંબોધનાર છે. જે વિસ્તારોમાં ભાજપને બળની જરૂર છે, એ વિસ્તારોમાં ખૂબ રણનીતિપૂર્વક પીએમ મોદીની સભાઓનું આયોજન કરવામાં આવ્યું છે. રવિવારે સૌ પ્રથમ નરેન્દ્ર મોદીએ ભરૂચના આમોદમાં જનસભા સંબોધી હતી. ભરૂચના આમોદ ખાતે સાફો પહેરાવી અને તલવાર આપીને પીએમ મોદીનું સ્વાગત કરવામાં આવ્યું હતું. તેમના સંબોધન પહેલાં 'મોદી-મોદી'ના નારા લાગ્યા હતા.